Η απόφαση ήρθε ύστερα από την αντίστοιχη ανακοίνωσης και της Netflix

Στη μείωση της ποιότητας του streaming στην Ευρωπαϊκή Ένωση, προχωρεί και το YouTube συντασσόμενο στην προσπάθεια να μην δημιουργηθεί σοβαρό πρόβλημα στο διαδίκτυο καθώς χιλιάδες Ευρωπαίοι θα εργάζονται με τηλεργασία και θα παρακολουθούν βίντεο από το σπίτι τους λόγω της επιδημίας του κορονοϊού. Η απόφαση έρχεται ύστερα από την αντίστοιχη κίνηση, την οποία ανακοίνωσε ήδη η Netflix και αφορά τη μείωση του ρυθμού μεταβίβασης δεδομένων (δυαδικός ρυθμός εξυπηρέτησης) σε όλες τις μεταδόσεις ροής (streaming) της πλατφόρμας στην Ευρώπη, περιορίζοντας στην πράξη την κίνηση κατά 25% στα ευρωπαϊκά της δίκτυα.

Οι κινήσεις αυτές ήρθαν μετά την έκκληση του επιτρόπου βιομηχανίας της ΕΕ, Thierry Breton, προς τις πλατφόρμες streaming να μειώσουν την ποιότητα των βίντεό τους ώστε να αποτραπεί το ενδεχόμενο να καταρρεύσει το διαδίκτυο. Σημειώνεται πως τα βίντεο αντιπροσωπεύουν ένα σημαντικό κομμάτι της κίνησης δεδομένων στο διαδίκτυο. Αν και η YouTube ανακοίνωσε ότι έως τώρα έχει δει ελάχιστα peaks στην χρήση, αποφάσισε να δράσει για να ελαχιστοποιήσει την πίεση στο σύστημα. «Δεσμευόμαστε να αλλάξουμε προσωρινά όλη την κίνηση στην ΕΕ σε standard definition εξ ορισμού», ανέφερε η εταιρεία σε ανακοίνωσή της.

Οσον αφορά την Ελλάδα, αν και είναι έκδηλη η ανησυχία για ενδεχόμενη κατάρρευση των δικτύων, τα οποία αυτήν την περίοδο αποτελούν ίσως την πιο κρίσιμη υποδομή της χώρας, έως τώρα η κατάσταση είναι ελεγχόμενη με τη χρήση να έχει φτάσει περίπου στο 70%, γεγονός το οποίο υποδηλώνει πως ακόμα υπάρχει περιθώριο χωρίς ωστόσο να χρειάζεται εφησυχασμός.

Αλλωστε και το αρμόδιο υπουργείο Ψηφιακής Διακυβέρνησης έχει ήδη δώσει στη δημοσιότητα δεκάλογο ορθής χρήσης του διαδικτύου, με τον οποίο συνιστάται: